CK ร่วงหึ่งเลื่อนเซ็นสัญญารถไฟสายสีน้ำเงิน
CK ร่วงหึ่งเลื่อนเซ็นสัญญารถไฟสายสีน้ำเงิน ออกไปปี 54
23 ธ.ค. 2553

CK ร่วงหึ่งเลื่อนเซ็นสัญญารถไฟสายสีน้ำเงิน ออกไปปี 54
นักลงทุนเทขายหุ้นบริษัทรับเหมาก่อสร้างขนาดใหญ่ นำโดยบริษัทช.การช่าง(CK) ราคาร่วงลง0.15บาท ซื้อขายบริเวณ 9.30บาท บริษัท ซิโนไทย-เอ็นจิเนียริ่ง แอนด์คอนสตรัคชั่น(STEC)ซื้อขายที่ 12.80 บาท  ลดลง 0.20 ส่วนบริษัท อิตาเลียนไทย ดีเวล๊อปเมนต์ (ITD)ซื้อขายเท่ากับวันก่อน 4.50บาท  หลังมีข่าวเรื่องการเลื่อนเซ็นสัญญาก่อสร้างรถไฟฟ้าสายสีน้ำเงินออกไปเป็นปี2554 จากเดิมที่คาดว่าจะเซ็นภายในปีนี้จำนวน5 สัญญา มูลค่ารวม 518 หมื่นล้านบาท ทำให้CKต้องเลื่อนการรับงานนี้ออกไป 
นักวิเคราะห์ บล.ดีบีเอสวิคเคอร์ส(ประเทศไทย)ระบุว่า  การเซ็นสัญญาก่อสร้างรถไฟฟ้าสายสีน้ำเงินต้องเลื่อนออกไปและยังไม่มีกำหนดเวลาเซ็นสัญญาที่แน่นอน เป็นปัจจัยลบต่อราคากลุ่มรับเหมาในระยะสั้น  ดังนั้นในเชิงกลยุทธ์จึงควรเป็นการทยอยซื้อเมื่ออ่อนตัว
บล.เกียรตินาคิน ระบุว่า  ในระยะยาวยังคงมุมมองเชิงบวกต่อการรับงานของกลุ่มผู้รับเหมา ที่มีความต่อเนื่อง ทั้งจากสายสีน้ำเงิน และสายสีแดงรวมถึงงานภาครัฐและเอกชนอื่นๆที่ทยอยเพิ่มขึ้น ในปี 2554